
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 423 


8 Απριλίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Σύσταση Νομικού Προσώπου στο Δήμο Μεθάνων Ν. 
Αττικής με την επωνυμία «Α' Κέντρο Ανοικτής Προ¬ 


στασίας Ηλικιωμένων Δήμου Μεθάνων». ι 

Απόκτηση Ελληνικής Ιθαγένειας της ομογενούς Σπιρι- 
ντόνοβα Μαρίνας του Βλαδίμηρου. 2 


Τροποποίηση - Κωδικοποίηση σε ενιαίο κείμενο της 
Συστατικής Πράξης της Δημοτικής Επιχείρησης με 
την επωνυμία: «Δημοτική Επιχείρηση Ίδρυσης και 
Εκμετάλλευσης Δημόσιας Χρήσης Σταθμού Αυτο¬ 


κινήτων» του Δήμου Αγρίνιου. 3 

Κατάργηση Σχολικής Επιτροπής Δημοτικού Σχολείου 
Δ.Δ. Μηλεών Ν. Ηλείας. 4 


Συγχώνευση του Δημοτικού Παιδικού Σταθμού Κισά- 
μου, του Δημοτικού Παιδικού Σταθμού Γραμβού- 
σας και του Δημοτικού Παιδικού Σταθμού Πλατά¬ 
νου, του Δήμου Κισάμου Ν. Χανίων, σε ένα Ν.Π.Δ.Δ 


με την επωνυμία «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ 

ΚΙΣΣΑΜΟΥ». 5 

Συγχώνευση του Γ'Δημοτικού Παιδικού Σταθμού Σού¬ 
δας, και του Κέντρου Παιδιού Σούδας, Ν. Χανίων, 
σε ένα Ν.Π.Δ.Δ. με την επωνυμία «Κέντρο Παιδιού 

Σούδας». 6 

Σύσταση Αμιγούς Νομαρχιακής Επιχείρησης ως Νομικό 
Πρόσωπο Ιδιωτικού Δικαίου με την επωνυμία «Νο¬ 
μαρχιακή Επιχείρηση Πολιτισμού Ν. Έβρου» - 

(Ν.Ε.ΠΟ.Ν.Ε.). 7 

Κύρωση αναδασμού αγροκτήματος Πετροπηγής του 

Δήμου Χρυσούπολης Ν. Καβάλας έτους 1993. 8 

Μεταβίβαση κυριότητας διαθεσίμου οικοπέδου του 
Συν/σμού Ν. Σκοπού στο Δήμο Στρυμόνα Ν. Σερ¬ 
ρών. 9 

Μεταβίβαση κοινοχρήστων εκτάσεων του Συνοικι¬ 
σμού Θολού στο Δήμο Ν. Ζίχνης Ν. Σερρών. 10 


ΑΠΟΦΑΣΕΙΣ 

Αριθ. 07/ΔΤΑ/22268 (1) 

Σύσταση Νομικού Προσώπου στο Δήμο Μεθάνων Ν. Αττι¬ 
κής με την επωνυμία «Α' Κέντρο Ανοικτής Προστασίας 
Ηλικιωμένων Δήμου Μεθάνων». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Το άρθρο 9του Ν. 2503/97 (ΦΕΚ 107/Α/30.5.97). 

2) Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/95 (ΦΕΚΑ’ 231). 

3) Την αριθμ. 137/2001 απόφαση του Δημοτικού Συμ¬ 
βουλίου Μεθάνων, αποφασίζουμε: 

1. Συστήνουμε Νομικό Πρόσωπο με την επωνυμία «Α’ 
Κέντρο Ανοικτής Προστασίας Ηλικιωμένων Δήμου Μεθά¬ 
νων» στο Δήμο Μεθάνων του Νομού Αττικής. 

2. ΣΚΟΠΟΣ 

Σκοπός του Νομικού Προσώπου είναι η εφαρμογή προ¬ 
γραμμάτων που θα έχουν σαν στόχο, ο ηλικιωμένος να πα- 
ραμείνει στο οικείο περιβάλλον του, σωματικά και ψυχικά 
υγιής, και να είναι και αυτός ενεργό μέλος της κοινωνίας, 
συμμετέχοντας ενεργά στην ζωή της τοπικής κοινωνίας. 
Δηλαδή σκοπός θα είναι η παροχή στήριξης του ηλικιω¬ 
μένου τόσο σε ιατρικό όσο και σε κοινωνικό επίπεδο. Ειδι¬ 
κότερα, παρέχεται ιατροφαρμακευτική περίθαλψη, φυ¬ 
σιοθεραπευτική αγωγή, εργοθεραπεία, κοινωνική εργα¬ 
σία με άτομα, οικογένεια και κοινότητα, βοήθεια στο σπίτι 
σε άτομα μοναχικά και μη αυτοεξυπηρετούμενα. 

3. ΠΟΡΟΙ 

Πόροι του Νομικού Προσώπου είναι: 

α) ΕτήσιαεπιχορήγησητουΔήμουδρχ. 1.000.000 ΕΙΊΡ02,93 

β) Επιχορήγηση και κάθε άλλη παροχή του Κράτους, εί¬ 
τε απευθείας προς το Νομικό Πρόσωπο, είτε προς το Δή¬ 
μο Μεθάνων για το Νομικό Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές, κληροδοσίες. 

δ) Έσοδα από την συμβολική χρηματική συμμετοχή των 
μελών. 

ε) Εισπράξεις από το αντίτιμο των προγραμμάτων και 
των υπηρεσιών που παρέχονται από το Νομικό Πρόσωπο. 

στ) Κάθε άλλη νόμιμη πρόσοδος. 

4. ΕΚΠΡΟΣΩΠΗΣΗ 

Το Νομικό Πρόσωπο εκπροσωπείται στα δικαστήρια και 
σε κάθε άλλη δημόσια αρχή από τον Πρόεδρο του ή όταν 
αυτός κωλύεται ή απουσιάζει από τον νόμιμο αναπληρω¬ 
τή του τον Αντιπρόεδρο. 

Το Α’ Κ.Α.Π.Η Δήμου Μεθάνων μπορεί να χρησιμοποιεί¬ 
ται και ως εκπαιδευτικό κέντρο πρακτικής άσκησης κοινω¬ 
νικών λειτουργών, εργοθεραπευτών, φυσιοθεραπευτών, 
επισκεπτριών, νοσηλευτών και οικογενειακών βοηθών. 

Με την παρούσα πράξη προκαλείται δαπάνη σε βάρος 
του προϋπολογισμού του Δήμου μας έτους 2002, ύψους 
1.000.000 δρχ. 2,93 ΕΕΙΒΟ η οποία αναγράφεται στον Κ.Α 
212.4 με τίτλο Επιχορήγηση Α’ Κ.Α.Π.Η Δήμου Μεθάνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 15 Μαρτίου 2002 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

( 2 ) 

Απόκτηση Ελληνικής Ιθαγένειας της ομογενούς Σπιριντό- 
νοβα Μαρίνας του Βλαδίμηρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ-ΘΡΑΚΗΣ 

Με την αριθ. 4816/20.3.2002 απόφαση του Γενικού 
Γραμματέα της Περιφέρειας Αν. Μακεδ. Θράκης έγινε 
αποδεκτή η από 11.6.2001 αίτηση της ομογενούς Σπιρι- 
ντόνοβα Μαρίνας του Βλαβίμηρου περί αποκτήσεως της 
Ελληνικής Ιθαγένειας. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα πολίτη εντός 
έτους από τη δημοσίευση της παρούσης στην Εφημερίδα 
της Κυβερνήσεως. 

Με εντολή Γ ενικού Γ ραμματέα Περιφέρειας 

Ο Γ ενικός Διευθυντής 

ΛΑΖΑΡΟΣ ΤΣΑΚΜΑΚΙΔΗΣ 

-♦- 

Αριθ. 4589 (3) 

Τροποποίηση - Κωδικοποίηση σε ενιαίο κείμενο της Συ¬ 
στατικής Πράξης της Δημοτικής Επιχείρησης με την 
επωνυμία: «Δημοτική Επιχείρηση Ίδρυσης και Εκμε¬ 
τάλλευσης Δημόσιας Χρήσης Σταθμού Αυτοκινήτων» 
του Δήμου Αγρίνιου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 277 έως 284, 291 και 304 
του Δ.Κ.Κ. (Π.Δ. 410/95). 

2. Τις διατάξεις του άρθρου 11, παρ. 22, 23 και 24, του 
Ν. 2503/1997. 

3. Την αριθ. 364/2000 απόφαση του Δημοτικού Συμβου¬ 
λίου του Δήμου Αγρίνιου περί «Σύστασης στο Δήμο Αγρί¬ 
νιου «Δημοτικής Επιχείρησης Ίδρυσης και Εκμετάλλευ¬ 
σης Δημόσιας Χρήσης Σταθμού Αυτοκινήτων». 


4. Την αριθ. 343/11.1.2001 Απόφασή του περί της «Σύ¬ 
στασης της «Δημοτικής Επιχείρησης Ίδρυσης και Εκμε¬ 
τάλλευσης Δημοσίας Χρήσης Σταθμού Αυτοκινήτων», 
του Δήμου Αγρίνιου», η οποία δημοσιεύτηκε στο Φ.Ε.Κ. 
178/22.2.2001 (τ. Β'). 

5. Την αριθ. 40/2002 απόφαση του Δημοτικού Συμβου¬ 
λίου του Δήμου Αγρίνιου, περί «Τροποποίησης - Κωδικο¬ 
ποίησης σε ενιαίο κείμενο της Συστατικής ΠράξηςτηςΔη- 
μοτικής Επιχείρησης του Δήμου Αγρίνιου με την Επωνυ¬ 
μία «Δημοτική Επιχείρηση Ίδρυσης και Εκμετάλλευσης 
Δημόσιας Χρήσης Σταθμού Αυτοκινήτων». 

6. Τις διατάξεις του Ν. 2601/98 περί «Υπαγωγής της 
Επένδυσης στην εν λόγω νομοθεσία». 

7. Την αριθ. (Οικ.) 241Γ.Γ./18.8.98 (Φ.Ε.Κ. 939/1.9.98, τ. 
Β') Απόφαση του Γενικού Γραμματέα Περιφέρειας Δυτι¬ 
κής Ελλάδας περί «μεταβίβασης αρμοδιοτήτων και παρο¬ 
χή εξουσιοδότησης υπογραφής αποφάσεων», αποφασί¬ 
ζουμε: 

1. Εγκρίνουμε την αριθ. 40/2002 απόφαση του Δημοτι¬ 
κού Συμβουλίου του Δήμου Αγρίνιου περί «Τροποποίη¬ 
σης - Κωδικοποίησης σε ενιαίο κείμενο της Συστατικής 
Πράξης της «Δημοτικής Επιχείρησης Ίδρυσης και Εκμε¬ 
τάλλευσης Δημόσιας Χρήσης Σταθμού Αυτοκινήτων», 
του Δήμου Αγρίνιου» και τροποποιούμε την αριθ. 
343/11.1.2001 Απόφασή μας ως προς: 

α) απαλείφεται η περ. 2 της δεύτερης παραγράφου του 
άρθρου 2 της συστατικής πράξης, με την οποία ενισχυό- 
ταν ο σκοπός της Επιχείρησης με μία επιπλέον δραστη¬ 
ριότητα και είχε ως εξής: «Κάθε άλλη εργασία που έχει συ¬ 
νάφεια με το βασικό σκοπό όπως πλυντήρια - λιπαντήρια, 
πρατήρια υγρών καυσίμων κλπ.», 

β) τροποποιείται η δεύτερη παράγραφος του άρθρου 2 
της συστατικής πράξης, ως εξής «Σκοπός, επίσης, της 
Επιχείρησης, στα πλαίσια της περαιτέρω οικονομικής 
δραστηριοποίησης, είναι και η κατασκευή και αποκλειστι¬ 
κή εκμετάλλευση άλλων παρόμοιων χώρων, υπέργειων ή 
υπόγειων, στάθμευσης αυτοκινήτων», 

γ) προστίθεται δεύτερη παράγραφος στο άρθρο 10, ως 
εξής: «Τα μερίδια της Δημοτικής Επιχείρησης στο σύνολό 
τους θα είναι μη μεταβιβάσιμα για μια πενταετία από την 
ημερομηνία έκδοσης της απόφασης έναρξης της παρα¬ 
γωγικής λειτουργίας της μονάδας που προήλθε από την 
επένδυση, σύμφωνα με τη ΔΙΣΑΔΕ/178/Π09/1/74/ 
Ν. 2601/98 του Γενικού Γραμματέα της Περιφέρειας Δυ¬ 
τικής Ελλάδος, χωρίς την προηγούμενη έγκρισή του (Γε¬ 
νικού Γραμματέα της Περιφέρειας). 

2. Κατόπιν των παραπάνω κωδικοποιείται η Συστατική 
Πράξη σε ενιαίο κείμενο και η αριθ. 343/11.1.2001 Από¬ 
φαση του Γ ενικού Γ ραμματέα Περιφέρειας Δυτικής Ελ¬ 
λάδας γίνεται ως εξής: 

ΑΡΘΡΟ Ιο 

Συστήνεται αμιγής Δημοτική Επιχείρηση με την επωνυ¬ 
μία «Δημοτική Επιχείρηση Ίδρυσης και Εκμετάλλευσης 
Δημόσιας Χρήσης Σταθμού Αυτοκινήτων» με διακριτικό 
τίτλο «ΔΗΜΟΤΙΚΗ ΕΠΙΧΕΙΡΗΣΗ ΣΤΑΘΜΕΥΣΗΣ», ως ίδιο 
Νομικό Πρόσωπο Ιδιωτικού Δικαίου που διέπεται από τις 
διατάξεις των άρθρων 277 έως 287, 291 και 304 του Π.Δ. 
410/95 όπως τροποποιήθηκε από το Ν. 2508/97. 

ΑΡΘΡΟ 2ο 

Σκοπός της επιχείρησης είναι η κατασκευή τριώροφου 
υπογείου χώρου στάθμευσης αυτοκινήτων, που βρίσκε- 

ται υπό τον κοινόχρηστο χώρο στο Ο.Τ, 62 (Πλατεία Δη- 
μάδη), ιδιοκτησίας Δήμου Αγρίνιου και περιβάλλεται από 
τις οδούς Κοραή, Σκαλτσοδήμου και Λουριώτη και η εκ¬ 
μετάλλευση, οργάνωση και διαχείριση της επιχείρησης 
αυτής, ώστε να καλυφθούν οι μεγάλες ανάγκες χώρων 
στάθμευσης στην περιοχή αυτή της πόλης, που είναι το 
εμπορικό της κέντρο. 

Σκοπός, επίσης, της Επιχείρησης, στα πλαίσια της πε¬ 
ραιτέρω οικονομικής δραστηριοποίησης, είναι και η κατα¬ 
σκευή και αποκλειστική εκμετάλλευση άλλων παρόμοιων 
χώρων, υπέργειων ή υπόγειων, στάθμευσης αυτοκινήτων. 

ΑΡΘΡΟ 3ο 

Η Επιχείρηση διοικείται από πενταμελές Διοικητικό 
Συμβούλιο. 

Το Διοικητικό Συμβούλιο αποτελείται από τρεις (3) αι¬ 
ρετούς εκπροσώπους καθώς και δύο (2) δημότες. 

Πρόεδρος του Διοικητικού Συμβουλίου ορίζεται θχ οίίί- 
οίο ο εκάστοτε Δήμαρχος Αγρίνιου, ή όποιο άλλο αιρετό 
πρόσωπο ορισθεί από αυτόν. 

Οι άλλοι δύο αιρετοί εκπρόσωποι είναι Δημοτικοί Σύμ¬ 
βουλοι, από τους οποίους ο ένας προέρχεται από την μει¬ 
οψηφία. 

Ένας από τους δύο Δημοτικούς Συμβούλους ορίζεται 
ως Αντιπρόεδρος. Από τους δύο δημότες - μέλη του Διοι¬ 
κητικού Συμβουλίου, ο ένας θα έχει πείρα και γνώσεις 
σχετικές με το αντικείμενο της Δημοτικής Επιχείρησης 
και ο δεύτερος θα είναι εκπρόσωπος των παραγωγικών 
τάξεων και φορέων της πόλης. 

Σε περίπτωση που η επιχείρηση απασχολεί παραπάνω 
από είκοσι (20) εργαζόμενους, ένας από τους δημότες 
που είναι μέλος του Διοικητικού Συμβουλίου αντικαθίστα¬ 
ται από τον εκπρόσωπο των εργαζομένων στη Δημοτική 
Επιχείρηση, ο οποίος εκλέγεται από τη Γενική τους Συνέ¬ 
λευση (χωρίς αλλαγή της συστατικής πράξης). 

Όλα τα μέλη του Διοικητικού Συμβουλίου, όπως επίσης 
και οι ισάριθμοι αναπληρωτές τους ορίζονται από το Δη¬ 
μοτικό Συμβούλιο Αγρίνιου, πληντου Προέδρου του Διοι¬ 
κητικού Συμβουλίου, που κατά τα παραπάνω ορίζεται ο 
εκάστοτε Δήμαρχος (και πλην του εκπροσώπου των ερ¬ 
γαζομένων που κατά τα παραπάνω εκλέγεται από τη Γενι¬ 
κή τους Συνέλευση, στην περίπτωση που η επιχείρηση 
απασχολεί περισσότερους από είκοσι (20) εργαζομέ¬ 
νους. 

Αντικατάσταση μέλους του Διοικητικού Συμβουλίου γί¬ 
νεται με απόφαση του Δημοτικού Συμβουλίου το οποίο το 
έχει ορίσει. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου Αγρίνιου και σε κάθε πε¬ 
ρίπτωση λήγει το αργότερο τρεις (3) μήνες μετά την εγκα¬ 
τάσταση του νέου Δημοτικού Συμβουλίου. 

ΑΡΘΡΟ 4ο 

Η διάρκεια της Επιχείρησης είναι 50 χρόνια από τη δη¬ 
μοσίευση της απόφασης αυτής στην Εφημερίδα της Κυ- 
βερνήσεως. 

ΑΡΘΡΟ 5ο 

Έδρα της Επιχείρησης είναι ο Δήμος Αγρίνιου. 

ΑΡΘΡΟ 6ο 

Ο Δήμος Αγρίνιου διαθέτει, εκχωρεί και αποδίδει στην 
Επιχείρηση: 


1. Το ποσό των τριών εκατομμυρίων (3.000.000) δραχ¬ 
μών για κεφάλαιο κίνησης που θα καταβληθεί αμέσως με- 
τάτην δημοσίευση του Καταστατικού στην Εφημερίδα της 
Κυβέρνησης, και θα βαρύνει ανάλογο ΚΑ του προϋπολο¬ 
γισμού έτους 2001, ύστερα από σχετική αναμόρφωση. 

2. Το ποσό των τριακοσίων εκατομμυρίων δραχμών 
(300.000.000) από έσοδα του προϋπολογισμού του Δή¬ 
μου, το οποίο θα καταβάλλεται τμηματικά τα προσεχή 
έτη, όπως η πρόοδος των εργασιών θα απαιτεί και μόνο 
εφόσον δεν είναι δυνατή η εκταμίευση του παραπάνω πο¬ 
σού από άλλους πόρους. 

3. Το ποσό κάθε επιχορήγησης κρατικών και λοιπών φο¬ 
ρέων που θα εκταμιεύονται προς το Δήμο γι' αυτό το σκο¬ 
πό. 

4. Το εγκεκριμένο από το πρωτόκολλο συνεργασίας με¬ 
ταξύ Δήμου και Υ.ΠΕ.ΧΩ.Δ.Ε. ποσό των 351.000.000 
δραχμών. 

ΑΡΘΡΟ 7ο 

Για την εκπλήρωση του σκοπού της επιχείρησης και 
επειδή η υπό σύσταση Δημοτική Επιχείρηση ασκεί δρα¬ 
στηριότητα, η οποία είναι κοινωφελής και προάγει τα το¬ 
πικά συμφέροντα, ο Δήμος Αγρίνιου παραχωρεί δωρεάν 
και για όσο χρόνο διαρκεί η επιχείρηση την χρήση οικο¬ 
πέδου ιδιοκτησίας του, στο οποίο έχουν εκτελεστεί εργα¬ 
σίες εξυγίανσης-διασφάλισης και στήριξης του περιβάλ¬ 
λοντος χώρου ύψους 150.000.000 δραχμών (απότο Πρω¬ 
τόκολλο Συνεργασίας), που βρίσκεται στο Ο.Τ. 62 
(Πλατεία Δημάδη) και περιβάλλεται από τις οδούς Κοραή, 
Λουριώτη, Σκαλτσοδήμου, και τη Δημοτική Αγορά (ακίνη¬ 
το του Δήμου Αγρίνιου) για την κατασκευή, στον υπόγειο 
χώρο αυτού και συγκεκριμένα σε τρεις υπόγειους ορό¬ 
φους, χώρο στάθμευσης αυτοκινήτων. 

ΑΡΘΡΟ 8ο 

Πόροι της Επιχείρησης είναι τα έσοδα από την άσκηση 
των δραστηριοτήτων της, όπως επίσης οι πρόσοδοι από 
την περιουσία της, δάνεια, κληρονομιές, εισφορές, δω¬ 
ρεές και λοιπές επιχορηγήσεις, επιδοτήσεις από την Ευ¬ 
ρωπαϊκή Ένωση, από φορείςτου Ελληνικού Δημοσίου και 
το Δήμο Αγρίνιου, καθώς και από την αξιοποίηση της 
όποιας Δημοτικής Περιουσίας της παραχωρηθεί. 

ΑΡΘΡΟ 9ο 

Η Επιχείρηση διαλύεται: 

1. Με απόφαση του Δημοτικού Συμβουλίου, με απόλυτη 
πλειοψηφία των μελών του και απόφαση του Γενικού 
Γραμματέα της Περιφέρειας. 

2. Όταν λήξει χωρίς να παραταθεί η διάρκεια της Επι¬ 
χείρησης. 

3. Σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθάριση. 
Εκτός από την περίπτωση της πτώχευσης, η εκκαθάριση 
γίνεται από δύο εκκαθαριστές που ορίζονται από το Δη¬ 
μοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. Το υπό¬ 
λοιπο περιέχεται στο Δήμο Αγρίνιου. 

ΑΡΘΡΟ 10ο 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, διαχείρι¬ 
ση και εποπτεία της Επιχείρησης διέπονται από τις σχετι- 

κές με τις δημοτικές και κοινοτικές επιχειρήσεις διατάξεις 
του Π.Δ. 410/95, την με αριθ. 25027/2.4.84 απόφαση του 
Υπουργού Εσωτερικών και τους κανονισμούς λειτουργίας 
της επιχείρησης που αποτελούν μέρος της επισυναπτόμε- 
νης μελέτης σκοπιμότητας. 

Τα μερίδια της Δημοτικής Επιχείρησης στο σύνολό τους 
θα είναι μη μεταβιβάσιμα για μια πενταετία από την ημε¬ 
ρομηνία έκδοσης της απόφασης έναρξης της παραγωγι¬ 
κής λειτουργίας της μονάδας που προήλθε από την επέν¬ 
δυση, σύμφωνα με τη ΔΙΣΑΔΕ/178/Π09/1/74/Ν. 2601/ 98 
του Γενικού Γραμματέα της Περιφέρειας Δυτικής Ελλά¬ 
δος, χωρίς την προηγούμενη έγκρισή του (Γ ενικού Γ ραμ¬ 
ματέα της Περιφέρειας). 

ΑΡΘΡΟ 11ο 

ΑΚΡΟΤΕΛΕΥΤΙΑ ΔΙΑΤΑΞΗ - ΚΑΛΥΨΗ ΔΑΠΑΝΗΣ 

Με την απόφαση αυτή προκαλείται επιβάρυνση στον 
προϋπολογισμό του 2002 και συγκεκριμένα στον 
Κ.Α..05/151-Ια «Κατασκευή υπόγειου χώρου στάθμευσης 
(γκαράζ)» (ως αναγράφεται στο άρθρο 6 της παρούσας). 

3. Η παρούσα απόφαση να δημοσιευθεί στην Εφημερίδα 
της Κυβερνήσεως. 

Μεσολόγγι, 20 Μαρτίου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 

-♦- 

Αριθ. οικ. 3865 (4) 

Κατάργηση Σχολικής Επιτροπής Δημοτικού Σχολείου Δ.Δ. 

Μηλεών Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 «Δη¬ 
μοτικός και Κοινοτικός Κώδικας». 

2. Τις διατάξεις του Ν. 2503/97 «Διοίκηση, οργάνωση, 
στελέχωσητης Περιφέρειας, ρύθμιση θεμάτωνγιατηντο- 
πική αυτοδιοίκηση και άλλες διατάξεις». 

3. Τις διατάξεις του άρθρου 5 του Ν. 1894/90 «Για την 
Ακαδημία και άλλες διατάξεις». 

4. Την με αριθμ. 241 Γ.Γ./18.8.98 (ΦΕΚ939/Β/98)απόφα- 
σή μας «περί ανάθεσης άσκησης αρμοδιοτήτων και εξου¬ 
σιοδότησης υπογραφής». 

5. Την με αριθμ. 11/2001 απόφαση του Δημοτικού Συμ¬ 
βουλίου Φολόης με την οποία καταργείται η Σχολική Επι¬ 
τροπή Δημοτικού Σχολείου Δ.Δ. Μηλεών, λόγω παύσης 
λειτουργίας του Δημοτικού Σχολείου Μηλεών, αποφασί¬ 
ζουμε: 

Καταργούμε την Σχολική Επιτροπή Δημοτικού Σχολείου 
Δ.Δ. Μηλεών, λόγω παύσης λειτουργίας του Δημοτικού 
Σχολείου Μηλεών. 

Από τις διατάξεις αυτής της απόφασης δεν προκαλείται 
δαπάνη εις βάρος του Κρατικού Προϋπολογισμού, ούτε 
του προϋπολογισμού του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πύργος, 19 Μαρτίου 2002 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 


Αριθ. οικ. 3887 (5) 

Συγχώνευση του Δημοτικού Παιδικού Σταθμού Κισάμου, 
του Δημοτικού Παιδικού Σταθμού Γραμβούσας και 
του Δημοτικού Παιδικού Σταθμού Πλατάνου, του Δή¬ 
μου Κισάμου Ν. Χανιών, σε ένα Ν. Π .Δ.Δ με την επωνυ¬ 
μία «ΔΗΜΟΤΙΚΟΙ ΠΑΙΔΙΚΟΙ ΣΤΑΘΜΟΙ ΚΙΣΣΑΜΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 203 του Π.Δ 410/1995 του 
Δημοτικού και Κοινοτικού Κώδικα. 

2. Την υπ’ αριθμ. 8/2002 απόφαση του Δημοτικού Συμ¬ 
βουλίου Κισάμου. 

3. Τις υπ’ αριθμ. 4015, 4016 και 4017/2.4.2001 αποφά¬ 
σεις μας με τις οποίες προσαρμόσθηκαν κατά τα οριζό¬ 
μενα στις διατάξεις του άρθρου 12 του Ν. 2880/2001 οι 
πρώην Κ.Π.Σ Κισάμου, Γραμβούσας και Πλατάνου στις 
διατάξεις του άρθρου 203 του Π .Δ 410/95 και φέρουν πλέ¬ 
ον την επωνυμία Δημοτικός Παιδικός Σταθμός Κισάμου, 
Δημοτικός Παιδικός Σταθμός Γραμβούσας και Δημοτικός 
Παιδικός Σταθμός Πλατάνου αντίστοιχα. 

4. Τις υπ’ αριθμ. 23 84, 2522 και 2523/19.2.2002 αποφά¬ 
σεις μας με τις οποίες εγκρίθηκαν οι εκθέσεις απογρα- 
φών κινητής και ακίνητης περιουσίας των Δημοτικών Παι¬ 
δικών Σταθμών Κισάμου, Γραμβούσας και Πλατάνου, 
αποφσίζουμε: 

Συγχωνεύουμε τον Δημοτικό Παιδικό Σταθμό Κισάμου, 
τον Δημοτικό Παιδικό Σταθμό Γραμβούσας και τον Δημο¬ 
τικό Παιδικό Σταθμό Πλατάνου του Δήμου Κισάμου σε 
ένα Ν.Π.Δ.Δ του Δήμου με την επωνυμία «ΔΗΜΟΤΙΚΟΙ 
ΠΑΙΔΙΚΟΙ ΣΤΑΘΜΟΙ ΚΙΣΣΑΜΟΥ». 

Σκοπός του ανωτέρω Ν.Π.Δ.Δ είναι η λειτουργία Παιδι¬ 
κών Σταθμών για την παροχή αγωγής σε παιδιά προσχο- 
λικής ηλικίας. 

Περιουσία του Νομικού Προσώπου είναι όλη η κινητή 
και ακίνητη περιουσία των πρώην Δημοτικών Παιδικών 
Σταθμών. 

Πόροι του Νομικού Προσώπου είναι η προβλεπόμενη 
από το άρθρο 12 παρ. 6 του Ν. 2880/2001 επιχορήγηση 
του ΥΠ.ΕΣ.Δ.Δ.Α καθώς και τυχόν επιχορήγηση του Δή¬ 
μου, εισπράξεις από αντίτιμο υπηρεσιών (τροφεία) ει¬ 
σφορές, δωρεές κληρονομιές κλπ. 

Το Ν.Π.Δ.Δ διοικείται από 9μελές Διοικητικό Συμβούλιο 
που καθορίζεται με απόφαση του Δημοτικού Συμβουλίου 
σύμφωνα με το άρθρο 203 παρ. 3 του Π.Δ 410/95. 

Το Νομικό Πρόσωπο εκπροσωπείται ενώπιον των Δικα¬ 
στηρίων, των Διοικητικών εν γένει Αρχών καθώς και στις 
συναλλαγές του με φυσικά ή Νομικά πρόσωπα, από τον 
Πρόεδρο του Δ.Σ τον οποίο όταν απουσιάζει ή κωλύεται 
αντικαθιστά ο Αντιπρόεδρος. 

Για τον κανονισμό λειτουργίας του Νομικού Προσώπου 
ισχύει η παράγραφος 5του άρθρου 12του Ν. 2880/2001. 

Με την παρούσα απόφαση δεν προκαλείται δαπάνη σε 
βάρος του ισχύοντος προϋπολογισμού του Δήμου. 

Η απόφαση αυτή να δημοσιευτεί στην Εφημερίδα της 
Κυβέρνησης. 

Χανιά, 14 Μαρτίου 2002 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 

Αριθ. οικ. 5693 (6) 

Συγχώνευση του Γ'Δημοτικού Παιδικού Σταθμού Σούδας, 
και του Κέντρου Παιδιού Σούδας, Ν. Χανίων, σε ένα 
Ν.Π.Δ.Δ. με την επωνυμία «Κέντρο Παιδιού Σούδας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 203 του Π.Δ 410/1995 του 
Δημοτικού και Κοινοτικού Κώδικα. 

2. Την υπ’ αριθμ. 129/2001 απόφαση του Δημοτικού 
Συμβουλίου του Δήμου Σούδας. 

3. Την υπ’ αριθμ. 9462/1997 απόφασής μας με την οποία 
συγχωνεύθησαν οι Α και Β Κρατικοί Παιδικοί Σταθμοί σε 
ένα ΝΠΔΔ με την επωνυμία «Κέντρο Παιδιού Σούδας». 

4. Την 4011/2001 απόφασή μας με την οποία προσαρμό- 
σθηκεκατάτα οριζόμενα στις διατάξεις του αρθ. 12του Ν. 
2880/2001 ο πρώην Γ Κρατικός Παιδικός Σταθμός Σούδας 
στις διατάξεις του αρθ. 203 του ΠΔ 410/95 και φέρει πλέον 
την επωνυμία «Γ Δημοτικός Παιδικός Σταθμός Σούδας». 

5. Την 48431/2001 εγκύκλιο του ΥΠ.ΕΣ.Δ.Δ.Α. περί συγ¬ 
χώνευσης Δημοτικών ή Κοινοτικών Νομικών Προσώπων 
Δημοσίου Δικαίου α) με ομοειδείς σκοπούς και β) με πα¬ 
ρεμφερείς σκοπούς. 

6. Την υπ’ αριθμ. 3042/8.3.2002 απόφασής μας με την 
οποία εγκρίθηκε η έκθεση απογραφής κινητής και ακίνη¬ 
της περιουσίας του Γ Δημοτικός Παιδικός Σταθμός Σού¬ 
δας, αποφασίζουμε: 

Συγχωνεύουμε τον Γ Δημοτικό Παιδικό Σταθμό Σούδας 
και το Κέντρο Παιδιού Σούδας σε ένα Ν.Π.Δ.Δ το οποίο 
διατηρεί την επωνυμία «Κέντρο Παιδιού Σούδας» με έδρα 
την Σούδα. 

Σκοπός του ανωτέρω Ν.Π.Δ.Δ είναι η λειτουργία Παιδι¬ 
κών Σταθμών για την παροχή αγωγής σε παιδιά προσχο- 
λικής ηλικίας. 

Πόροι του Νομικού Προσώπου είναι η προβλεπόμενη 
από το άρθρο 12 παρ. 6 του Ν. 2880/2001 επιχορήγηση 
του ΥΠ.ΕΣ.Δ.Δ.Α καθώς και τυχόν επιχορήγηση του Δή¬ 
μου, εισπράξεις από αντίτιμο υπηρεσιών (τροφεία) ει¬ 
σφορές, δωρεές κληρονομιές κλπ. 

Το Ν.Π.Δ.Δ διοικείται από 7μελές Διοικητικό Συμβούλιο 
που καθορίζεται με απόφαση του Δημοτικού Συμβουλίου 
σύμφωνα με το άρθρο 203 παρ. 3 του Π.Δ410/95. 

Το Νομικό Πρόσωπο εκπροσωπείται ενώπιον των Δικα¬ 
στηρίων, των Διοικητικών εν γένει Αρχών καθώς και στις 
συναλλαγές του με φυσικά ή Νομικά πρόσωπα, από τον 
Πρόεδρο του Δ.Σ τον οποίο όταν απουσιάζει ή κωλύεται 
αντικαθιστά ο Αντιπρόεδρος. 

Η περιουσία που ανήκει στα πριν από την συγχώνευση 
δημοτικά Ν.Π.Δ.Δ καθώς και τα οικόπεδα, τα οικοδομή¬ 
ματα, οι εγκαταστάσεις και τα πάσης φύσεως κτίρια που 
έχουν παραχωρηθεί ή μεταβιβαστεί σ’αυτά, αποτελούν 
περιουσία του νέου Ν.Π.Δ.Δ. 

Για τον κανονισμό λειτουργίας του Νομικού Προσώπου 
ισχύει η παράγραφος 5 του άρθρου 12του Ν. 2880/2001. 

Με την παρούσα απόφαση δεν προκαλείται δαπάνη σε 
βάρος του ισχύοντος προϋπολογισμού του Δήμου. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Χανιά, 15 Μαρτίου 2002 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΚΑΡΟΥΝΤΖΟΣ 


Αριθ. απόφασης 09/28.1.2002 (7) 

Σύσταση Αμιγούς Νομαρχιακής Επιχείρησης ως Νομικό 
Πρόσωπο Ιδιωτικού Δικαίου με την επωνυμία «Νομαρχια¬ 
κή Επιχείρηση Πολιτισμού Ν. Έβρου» - (Ν.Ε.ΠΟ.Ν.Ε.). 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ 
(Αριθμ. Απόφασης 09/28.1.2002) 

Έχοντας υπόψη: 

1. Το άρθρο 75του Κώδικα Ν.Α. (ΠΔ. 30/96 ΦΕΚ Α' 21). 

2. Την εισήγηση της Δ/νσης Πολιτισμού και Νεότητας, 
αποφασίζει κατά πλειοψηφία 

Αποδεχόμενο την οικονομοτεχνική μελέτη, εγκρίνει την 
σύσταση Αμιγούς Νομαρχιακής Επιχείρησης, ως ίδιο Νο¬ 
μικό Πρόσωπο Ιδιωτικού Δικαίου, που διέπεται από τις 
διατάξειςτου Κώδικα Ν.Α (αρθρ. 76παρ. 6του Π.Δ. 30/96, 
ΦΕΚΑ’21) με την επωνυμία «Νομαρχιακή Επιχείρηση Πο¬ 
λιτισμού Ν. Έβρου» - (Ν.Ε.ΠΟ.Ν.Ε) 

Σκοπός της Επιχείρησης θα είναι: 

- Η παροχή υπηρεσιών ανταποδοτικού χαρακτήρα, με 
την υλοποίηση Προγραμμάτων Πολιτιστικού - Επιμορφω¬ 
τικού περιεχομένου. 

- Η εξασφάλιση εσόδων από τη συμμετοχή στην λει¬ 
τουργία προγραμμάτωντης Διεύθυνσης Πολιτισμού και η 
αξιοποίησή τους με την επανεπένδυση στην διεύρυνση 
και βελτίωση των προσφερόμενων υπηρεσιών. 

- Η ανάπτυξη πολιτιστικής δυναμικής, ως εναλλακτική 
μορφή τουριστικής δραστηριότητας, μέσω της οποίας 
αξιοποιείται ο πολιτιστικός πλούτος. 

- Η σύνταξη εισηγητικών εκθέσεων και μελετών, για την 
προώθηση της Πολιτιστικής Ανάπτυξης στο Νομό. Ο συ¬ 
ντονισμός και η ενίσχυση των πρωτοβουλιών των Πολιτι¬ 
στικών Φορέων του Νομού. 

- Η αξιοποίηση Ευρωπαϊκών - Εθνικών ή Περιφερειακών 
Προγραμμάτων. 

- Η αξιοποίηση των νέων Τεχνολογιών για την προβολή 
και ανάδειξη του Τοπικού Πολιτισμού. 

Η συμμετοχή σε σημαντικούς Πολιτιστικούς θεσμούς 
του Νομού. 

Η διάρκεια της επιχείρησης είναι είκοσι (20) χρόνια από 
τη δημοσίευση της απόφασης σύστασης στην εφημερίδα 
της Κυβέρνησης και η έδρα της είναι η πόλη της Αλεξαν¬ 
δρούπολης. 

Το Δ.Σ θα αποτελείται από 5 μέλη έκτων οποίων 2 θα εί¬ 
ναι Νομαρχιακοί Σύμβουλοι και θα ορίζονται από το Νο¬ 
μαρχιακό Συμβούλιο. 

Το Νομαρχιακό Διαμέρισμα Έβρου διαθέτει στην επιχεί¬ 
ρηση ως κεφάλαιο, το ποσό των 2.000.000 εκ. δρχ. Πόροι 
της επιχείρησης θα είναι τα έσοδα από τις δραστηριότη¬ 
τες της, οι ανταποδοτικές εισφορές των συμμετεχόντων 
σε προγράμματα επιμόρφωσης, δάνεια, κληρονομιές, δω¬ 
ρεές και λοιπές επιχορηγήσεις. 

Η επιχείρηση διαλύεται α) με απόφαση του Ν. Σ με από¬ 
λυτη πλειοψηφία των μελών του, β) όταν λήξει χωρίς να 
παραταθεί η διάρκεια της καιγ) σε περίπτωση πτώχευσης. 

Τα θέματα διαχείρησης, διάθεσης εσόδων, ταμειακής 
λειτουργίας και ελέγχου, καθορίζονται σύμφωνα με το 
άρθρ 10, 11 του Π.Δ 331/96 ΦΕΚΑ’223 και ο Κανονισμός 
Λειτουργίας της Επιχείρησης, εγκρίνεται από το Ν.Σ. 

Από τις διατάξεις αυτής της απόφασης, προκαλείται 
εφάπαξ δαπάνη σε βάρος του προϋπ/σμού της Ν.Α 
Έβρου, ύψους 2.000.000 δρχ. όσο δηλ. και το κεφάλαιο 
που διαθέτει στην εν λόγω Επιχείρηση. Για την ανωτέρω 
δαπάνη έχει εγγράφει πίστωση στον φορέα ΚΑΕ ΚΑΠ του 
Νομαρχιακού Διαμερίσματος Έβρου. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Λευκό ψήφισε ο Ν.Σ. Ανδριόπουλος Ευστάθιος, γιατί έχει 
την γνώμη ότι πρόκειται για ένα βιαστικό βήμα και πριν προ¬ 
χωρήσει η σύστασή της πρέπει να συζητηθεί περισσότερο. 
Η Οικονομοτεχνική Μελέτη είναι συνημμένη στην παρούσα 
απόφαση και αποτελεί αναπόσπαστο τμήμα αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 11 Μαρτίου 2002 

Ο Πρόεδρος του Νομαρχιακού Συμβουλίου 
ΙΑΚΩΒΟΣ ΧΡΙΣΤΟΦΟΡΑΚΗΣ 

-Φ- 

Αριθ. 06/3413 (8) 

Κύρωση αναδασμού αγροκτήματος Πετροπηγής του Δή¬ 
μου Χρυσούπολης Ν. Καβάλας έτους 1993. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Τις διατάξεις του Ν. 674/77 (άρθρο 15παρ. 1). 

2. Σχετική εισήγηση της Δ/νσης Γεωργίας της Νομαρ¬ 
χίας μας. 

3. Το άρθρο 10 του Ν. 2503/97 « περί μεταβίβασης αρ¬ 
μοδιοτήτων αγροτικής νομοθεσίας στους Νομάρχες», 
αποφασίζουμε: 

Κυρώνουμε το νέο κτηματικό καθεστώς όπως αυτό δια¬ 
μορφώθηκε με τον αναδασμό το έτος 1993 στην Κτηματι¬ 
κή περιοχή του δημοτικού διαμερίσματος Πετροπηγής 
του Δήμου Χρυσούπολης, όπως αυτό απεικονίζεται στους 
συνταχθέντες από την Επιτροπή Αναδασμού Κτηματολο- 
γικούς πίνακες και διαγράμματα της περιοχής αυτής. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Καβάλα, 13 Μαρτίου 2002 

Ο Νομάρχης 

ΘΕΟΔ. ΚΑΛΛΙΟΝΤΖΗΣ 

-Φ- 

Αριθ. 35 (9) 

Μεταβίβαση κυριότητας διαθεσίμου οικοπέδου του 
Συν/σμού Ν. Σκοπού στο Δήμο Στρυμόνα Ν. Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1. Τις διατάξεις των άρθρων 1 & 5 του Ν. 3200/55 « περί 
διοικητικής αποκεντρώσεως» όπως συμπληρώθηκαν με 
τις διατάξεις των άρθρων 1 και 4 του Ν .Δ. 532/70 « περί συ- 
μπληρώσεως των διατάξεων περί διοικητικής αποκε¬ 
ντρώσεως». 

2. Το Β.Δ. αριθ. 709/70 «περί καθορισμού των διατη¬ 
ρούμενων υπέρ του Υπουργού και των Περιφερειακών 
αρχών διανομαρχιακού επιπέδου αρμοδιοτήτων επί θε¬ 
μάτων του Υπουργείου Γεωργίας», όπως αυτό τροποποι¬ 
ήθηκε με το Π.Δ. 94/93. 

3. Το Β.Δ. 347/71 «περί των παρά ταις Περιφερειακαίς 
Υπηρεσίαις του Υπουργείου Εθνικής Οικονομίας επί θε¬ 
μάτων Γ εωργίας Συμβουλίων». 

4. Τις διατάξεις του Ν. 2218/94: Ίδρυση Νομαρχιακής 
Αυτοδιοίκησης, τροποποίηση διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις (ΦΕΚΑ 90/94) όπως τροποποιήθηκαν και συμπληρώ¬ 
θηκαν στη συνέχεια. 


5. Τον Οργανισμό Οργάνωσης και Λειτουργίας της Νο¬ 
μαρχιακής Αυτοδιοίκησης Σερρών (ΦΕΚ Β 967/4.5.97). 

6. Τις διατάξεις του άρθρου 10 παρ. 8 του Ν. 2503/97 
(ΦΕΚ Α107/97), περί μεταβίβασης αρμοδιοτήτων επί πρά¬ 
ξεων προβλεπομένων από την εν γένει Αγροτική Νομοθε¬ 
σία στα όργανα της Νομαρχιακής Αυτοδιοίκησης. 

7. Την αριθ. 3398/22.7.1997 απόφασή μας, με την οποία 
παρέχεται στον προϊστάμενο του Τμήματος Εποικισμού - 
Αναδασμού η εξουσία υπογραφής σε ορισμένα από τα 
αντικείμενα μας. 

8. Τις διατάξεις του άρθρου 164 του Αγροτικού Κώδικα. 

9. Τα κτηματολογικά στοιχεία της οριστικής διανομής 
και ρυμοτομίας, έτους 1969, του συνοικισμού Ν. Σκοπού, 
στα οποία το υπ’ αριθ. 4 οικόπεδο, Ο.Τ. 4, με έκταση 2585 
τ. μ. φέρεται ως διαθέσιμο. 

10. Την υπ’ αριθ. 270/2001 απόφαση του Δημοτικού 
Συμβουλίου Στρυμόνα, με την οποία εξουσιοδοτείτον Δή¬ 
μαρχο, να ζητήσειτη μεταβίβαση κατά κυριότητα στο Δή¬ 
μο, του υπ’ αριθ. 4 διαθέσιμου οικοπέδου. 

11. Το υπ’ αριθ. 6790/23.11.2001 έγγραφο του Δήμου 
Στρυμόνα, με το οποίο ζητάει την κατά τα ανωτέρω μετα¬ 
βίβαση, αποφασίζουμε: 

Βάσει του άρθρου 164 του Αγροτικού Κώδικα, μεταβι¬ 
βάζουμε κατά πλήρη νομή, χρήση και κυριότητα στο Δή¬ 
μο Στρυμόνα, το υπ’ αριθ. 4 διαθέσιμο οικόπεδο, Ο.Τ. 4, 
με έκταση 2585 τ.μ. του συνοικισμού Ν. Σκοπού, χωρίς 
την υποχρέωση καταβολής τιμήματος ή άλλης αποζημιώ- 
σεως. 

Η απόφαση αυτή, επέχει θέση οριστικού τίτλου κυριό¬ 
τητας και μεταγράφεται ατελώς, στα οικεία βιβλία μετα¬ 
γραφών, με τη φροντίδα του Δημάρχου, μετά τη δημοσί¬ 
ευση της στην Εφημερίδα της Κυβερνήσεως. 

Η παρούσα, σύμφωνα μετηνπαράγρ. 4του άρθρου 164 
του Αγροτικού Κώδικα, δημοσιεύεται στην Εφημερίδα 
της Κυβερνήσεως και από τις διατάξεις αυτής, δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Σέρρες, 20 Φεβρουάριου 2002 

Με εντολή Νομάρχη 
Ο Προϊστ. Εποικισμού - Αναδασμού 
ΔΗΜΗΤΡΙΟΣ ΜΠΙΡΤΖΟΣ 

-Φ- 

Αριθ. 1023 (10) 

Μεταβίβαση κοινοχρήστων εκτάσεων του Συνοικισμού 
Θολού στο Δήμο Ν. Ζίχνης Ν. Σερρών. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1) Τις διατάξεις των άρθρων 1 & 5 του Ν. 3200/55 «περί 
διοικητικής αποκεντρώσεως» όπως συμπληρώθηκαν με 
τις διατάξεις των άρθρων 1 και 4 του Ν.Δ. 532/70 «περίσυ- 
μπληρώσεως των διατάξεων περί διοικητικής αποκε¬ 
ντρώσεως». 

2) Το Β.Δ. αριθ. 709/70 «περί καθορισμού των διατη- 
ρουμένων υπέρ του Υπουργού και των Περιφερειακών 
αρχών διανομαρχικού επιπέδου αρμοδιοτήτων επί θεμά¬ 
των του Υπουργείου Γεωργίας», όπως αυτό τροποποιή¬ 
θηκε με το Π.Δ. 94/93. 

3) Το Β.Δ. 347/71 «περί των παρά ταις Περιφερειακαίς 
Υπηρεσίαις του Υπουργείου Εθνικής Οικονομίας, επί θε¬ 
μάτων Γεωργίας Συμβουλίων». 

4) Τις διατάξεις του Ν. 2218/94: Ίδρυση Νομαρχιακής 
Αυτοδιοίκησης, τροποποίηση διατάξεων για την πρωτο¬ 
βάθμια αυτοδιοίκηση και την περιφέρεια και άλλες διατά¬ 
ξεις (ΦΕΚ Α 90/94), όπως τροποποιήθηκαν και συμπλη¬ 
ρώθηκαν στη συνέχεια. 

5) Τον Οργανισμό Οργάνωσης και Λειτουργίας της Νο¬ 
μαρχιακής Αυτοδιοίκησης Σερρών (ΦΕΚ Β 967/4.5.97). 

6) Τις διατάξεις του άρθρου 10 παρ. 8 του Ν. 2503/97 
(ΦΕΚΑ107/97), περί μεταβίβασης αρμοδιοτήτων επί πρά¬ 
ξεων προβλεπομένων από την εν γένει Αγροτική Νομοθε¬ 
σία στα όργανα της Νομαρχιακής Αυτοδιοίκησης. 

7) Την αριθ. 3398/22.7.1997 απόφασή μας, με την οποία 
παρέχεται στον Προϊστάμενο του Τμήματος Εποικισμού - 
Αναδασμού η εξουσία υπογραφής σε ορισμένα από τα 
αντικείμενα μας. 

8) Τα κτηματολογικά στοιχεία της Οριστικής Διανομής 
και Ρυμοτομίας έτους 1991 του συνοικισμού Θολού. 

9) Τις διατάξεις του άρθρου 164 του Αγροτικού Κώδικα, 
αποφασίζουμε: 

Μεταβιβάζουμε κατά πλήρη νομή, χρήση και κυριότητα 
στον Δήμο Νέας Ζίχνης, χωρίς την υποχρέωση καταβο¬ 
λής τιμήματος, τις κατωτέρω κοινόχρηστες εκτάσεις του 
συνοικισμού Θολού. 


1. Αριθ. οικοπέδου 386, 

έκτασης 

0.498τ.μ, 

0.Τ.54 

Αντλιοστάσιο 

2. 

« 444, 

« 

0.048τ.μ. 

(χωρίς αριθ.) 

Βρύση 

3. 

« 181, 

« 

0.304τ.μ, 

0.Τ.24 

Κοινότητα 

4. 

« 445, 

« 

0.139τ.μ, 

0.Τ.1 

Κοινή αυλή 
(Δρόμος) 

5. 

« 446, 

« 

0.152τ.μ, 

0.Τ.1 

Κοινή αυλή 
Δρόμος 

6. 

« 447, 

« 

0.022τ.μ, 

Ο.Τ.32 

Κοινή αυλή 
Δρόμος 


7. 

« 270, < 

0.058τ.μ, 

Ο.Τ.36 

Νησίδα 

8. 

« 38, < 

6.252τ.μ, 

0.Τ.6 

Πάρκο 

9. 

« 171, < 

0.225τ.μ, 

Ο.Τ.23 

Πλατεία 

(Ηρώων) 

10. 

« 346, < 

0.332τ.μ, 

Ο.Τ.47 

Ποτίστρα 

11. 

« 8, < 

0.424τ.μ, 

0.Τ.1 

Πράσινο 

12. 

« 74, < 

0.294τ.μ, 

0.Τ.12 

Πράσινο 

13. 

« 87, < 

0.775τ.μ, 

0.Τ.13 

Πράσινο 

14. 

« 324, < 

1.055τ.μ, 

Ο.Τ.43 

Πράσινο 

15. 

« 357, < 

0.599τ.μ, 

0.Τ.51 

Πράσινο 

16. 

« 372, < 

0.228τ.μ, 

Ο.Τ.52 

Πράσινο 

17. 

« 325, < 

9.242τ.μ, 

Ο.Τ.43 

Ρέμα 

18. 

« 356, < 

5.318τ.μ, 

Θ.Τ.50 

Ρέμα 

19. 

« 110, < 

0.120τ.μ, 

0.Τ.16 

Σιμενταύλακας 

20. 

« 94, < 

0.065τ.μ, 

0.Τ.13 

Υδατοδεξαμενή 

21. 

« 300, < 

0.660τ.μ, 

0.Τ.41 

Υδατόπυργος 


22. Δρόμοι Διανομής έκτασης 97.772 τ.μ. 

Η απόφαση αυτή σύμφωνα με την παρ. 5 του άρθρου 164 
του Αγροτικού Κώδικα επέχει θέση οριστικού τίτλου κυ¬ 
ριότητας και μεταγράφεται ατελώς στα βιβλία μεταγρα¬ 
φών του οικείου Υποθηκοφυλακείου με την φροντίδα του 
Δήμου, μετά την δημοσίευση στο ΦΕΚ. 

Από τις διατάξεις της παρούσας δεν προκαλείται δαπά¬ 
νη σε βάρος του Κρατικού Προϋπολογισμού.- 
Η παρούσα να δημοσιευθεί στην Εφημερίδα της Κυ- 
βερνήσεως. 

Σέρρες, 15 Μαρτίου 2002 

Με εντολή Νομάρχη 
Ο Προϊστάμενος 
ΔΗΜΗΤΡΙΟΣ ΜΠΙΡΤΖΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΐ.^ 
θ-ΙΠ3ίΙ: \Λ/θβΐΤΙ35ΐθΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιλ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































